smcproject/ml-wiki-sentences huggingface dataset:
പല യുദ്ധങ്ങളിലും പങ്കെടുത്തിട്ടുണ്ട്.
371-ഓടുകൂടി റോമിൽ സ്ഥിരതാമസമാക്കി.
യുദ്ധത്തിനു പോയപ്പോൾ പരിചയപ്പെട്ട ജനതകളുടെ ഭാഷ, വേഷം, ജീവിതരീതി, ആ രാജ്യങ്ങളിലെ ഭൂപ്രകൃതി എന്നിവ ഇദ്ദേഹം തന്റെ ഗ്രന്ഥങ്ങളിൽ രേഖപ്പെടുത്തി.
റെറം ജെസ്റ്ററം ലിബ്രി എന്ന ഇദ്ദേഹത്തിന്റെ ലത്തീൻ ചരിത്രകൃതി 31 പുസ്തകങ്ങളായിട്ടാണ് രചിച്ചിട്ടുള്ളതെങ്കിലും അതിൽ എ.ഡി. 353 മുതൽ 378 വരെയുള്ള കാലഘട്ടങ്ങളെപ്പറ്റി പ്രതിപാദിക്കുന്ന 18 എണ്ണം മാത്രമേ ലഭിച്ചിട്ടുള്ളു.
എ. തോംപ്സൺ ദ ഹിസ്റ്റോറിക്കൽ വർക്ക് ഓഫ് അമിയാനസ് മാർസേലിനസ് ഒരു പ്രഖ്യാത ചരിത്രഗ്രന്ഥം ഇദ്ദേഹത്തെപ്പറ്റി രചിച്ചിട്ടുണ്ട്.
അമിഷ് ത്രിപാഠി ഇംഗ്ലീഷ് വിലാസം https://ml.wikipedia.org/wiki/Amish_Tripathi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഇന്ത്യൻ എഴുത്തുകാരൻ ആണ് അമിഷ് ത്രിപാഠി (ജനനം 18 ഒക്ടോബർ 1974 ).
മെലുഹയിലെ ചിരംജീവികൾ , നാഗന്മാരുടെ രഹസ്യം , വായുപുത്രമാരുടെ ശപഥം ആണ് രചിച്ച നോവലുകൾ.
ഇക്ഷാകുവംശത്തിന്റെ രാജകുമാരൻ എന്ന നോവൽ പരമ്പര 2015 ജൂൺ 22 നു പുറത്തിറങ്ങി.
കൊൽക്കത്ത ഐ.ഐ.എമ്മിൽ പഠിച്ചു.
പന്ത്രണ്ട് വർഷത്തിലധികം ബാങ്കിങ് മേഖലയിൽ ജോലി.
കൃതികൾ പുസ്തകം വർഷം മെലുഹയിലെ ചിരംജീവികൾ 2010 നാഗന്മാരുടെ രഹസ്യം 2011 വായുപുത്രന്മാരുടെ ശപഥം 2013 " ഇക്ഷാകുവംശത്തിന്റെ യുവരാജാവ് " 2015 " സീത -മിഥിലയിലെ വീരനായിക " 2017 രാവണൻ: ആര്യാവർത്തത്തിന്റെ ശത്രു 2019 അവലംബം ↑ https://www.pusthakakada.com/ikshakuvamsathinte-yuvarajav-poorna641.html%5Bപ്രവർത്തിക്കാത്ത+കണ്ണി%5D ↑ https://buybooks.mathrubhumi.com/product/sita/ ↑ https://buybooks.mathrubhumi.com/product/ravanan-aryvarthathinte-shatru/ ↑ https://www.goodreads.com/book/show/54954748 പുറം കണ്ണികൾ ശിവൻ എന്നെ നോവലിസ്റ്റാക്കി Archived 2015-03-22 at the Wayback Machine .
അമീഡിനുകൾ ഇംഗ്ലീഷ് വിലാസം https://ml.wikipedia.org/wiki/Amidine അമീഡിനുകൾ
RC(NH 2 ) = NH എന്ന സാമാന്യഫോർമുലയോടുകൂടിയ കാർബണിക സംയുക്തങ്ങൾക്കാണ് അമീഡിനുകൾ എന്നു പറയുന്നത്.
സംഗതങ്ങളായ N -പ്രതിസ്ഥാപിതവ്യുത്പന്നങ്ങളും അമിഡീനുകൾ തന്നെയാണ്.
അമൈഡു [RC(NH 2 ) = o] കളിലെ ദ്വിസംയോജക ഓക്സിജനെ ഒരു ഇമിനൊ (= NH) ഗ്രൂപ്പ് കൊണ്ടു പ്രതിസ്ഥാപിച്ചു കിട്ടുന്ന യൌഗികങ്ങളായി ഇവയെ പരിഗണിക്കാം.
ഇമിനൊ ക്ലോറൈഡ് അല്ലെങ്കിൽ ഇമിനോ എസ്റ്റർ അമോണിയയുമായോ അമീനുകളുമായോ പ്രതിപ്രവർത്തിച്ചാണ് അമിഡീനുകൾ ലഭ്യമാക്കുന്നത്.
അമിഡീനുകൾ സാമാന്യമായി പരൽ ആകൃതിയിലുള്ള നിറമില്ലാത്ത ബേസുകൾ ആണ്.
പ്രബലാമ്ലങ്ങളുമായിച്ചേർന്ന് അവ ലവണങ്ങൾ ഉണ്ടാക്കുന്നു.
ചൂടുള്ള അമ്ളങ്ങളും ക്ഷാരങ്ങളും അവയെ ജലീയവിശ്ലേഷണത്തിനു (hydroylosis) വിധേയമാക്കുകയും അതതു അമൈഡുകൾ ലഭ്യമാക്കുകയും ചെയ്യുന്നു.
RC (NH 2 ) = NH + H 2 O → R CO NH 2 + NH 3
സോഡിയവും എഥനോളും ഉപയോഗിച്ച് ദ്രവ-അമോണിയയിൽ അമിഡീനുകളെ അപചയിച്ചാൽ ആൽഡിഹൈഡുകൾ കിട്ടുന്നതാണ്.
ഫോർമമിഡീൻ, HC (NH 2 ) = NH, അതിന്റെ ലവണരൂപത്തിലേ അറിയപ്പെടുന്നുള്ളു.
അസറ്റമിഡീൻ, (acetamidine) CH 3 C(NH) =NH, ക്ഷാരസ്വഭാവമുള്ള ഒരു പദാർഥമാണ്, ബെൻസമിഡീൻ, C 6 H 5 C (NH 2 ) = NH നിറമില്ലാത്ത പരലുകളും.
ഔഷധസ്വഭാവമുള്ള ചില അമിഡീനുകളുമുണ്ട്.
അവലംബം അമീഡിനുകൾ അമീഡിനുകൾ അമീഡിനുകൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമീഡിനുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമീഥിസ്റ്റ് ഇംഗ്ലീഷ് വിലാസം https://ml.wikipedia.org/wiki/Amethyst
ക്വാർട്ട്സിന്റെ (Quartz) ഒരു ഉപഗണമാണ് അമീഥിസ്റ്റ് .
സാമാന്യം വിലപിടിപ്പുള്ള ഈ ധാതു ബി.സി. 4-ം ശതകത്തിനു മുൻപു തന്നെ പരക്കെ അറിയപ്പെട്ടിരുന്നു.
യവനദാർശനികനായ തിയോഫ്രസ്റ്റസിന്റെ (ബി.സി. 372-288) കല്ലുകളെപ്പറ്റി (On Stones) എന്ന ഗ്രന്ഥത്തിൽ ഇതിനെക്കുറിച്ചുള്ള പരാമർശം ഉണ്ട്.
സാധാരണയായി വളരെ ചെറിയ പരലുകളായിട്ടാണ് ഇതു കണ്ടുവരാറുള്ളതെങ്കിലും 15 സെ.
വരെ നീളമുള്ളവ ഖനനം ചെയ്യപ്പെട്ടിട്ടുണ്ട്.
താഴ്ന്ന താപമർദനിലകളിലാണ് ഈ ധാതു ഉണ്ടാകുന്നത്.
പ്രധാനമായും ഇവ അല്പസിലിക ആഗ്നേയശിലാ (basic igneous rock) സുഷിരങ്ങളിൽ അഗേറ്റിനോടും (agate) സിയോലൈറ്റിനോടും (Zeolite) ചേർന്നു കണ്ടുവരുന്നു.
ബ്രസീൽ , മെക്സിക്കോ , കാനഡ , യു.എസ്സ്.
, ജർമനി , ശ്രീലങ്ക തുടങ്ങിയ രാജ്യങ്ങളിലാണ് സമ്പന്ന നിക്ഷേപങ്ങളുള്ളത്.
ഇന്ത്യയിൽ നാഗ്പൂർ‍, ഛിന്ദ്വാഡ, പൂനെ എന്നിവിടങ്ങളിൽ ജിയോഡ് (geode) ആയി ഇവ കാണപ്പെടുന്നു.
വളരെ പ്രധാനപ്പെട്ട ചില അമീഥിസ്റ്റ് ക്രിസ്റ്റലുകൾ ഇന്ത്യയിൽനിന്നും ഖനനം ചെയ്യപ്പെട്ടവയാണ്.
ആഭരണങ്ങൾ ഉണ്ടാക്കുവാൻ ഇവ ഉപയോഗിച്ചുവരുന്നു.
ഈ ധാതുവിന്റെ നീലലോഹിത (purple) നിറം ഇരുമ്പിന്റെ അംശം ഉള്ളതുകൊണ്ടാണെന്നും, ഹൈഡ്രോകാർബൺ, ടൈറ്റാനിയം , മാങ്ഗനീസ് എന്നിവയുടെ സങ്കലനം കൊണ്ടാണെന്നും അഭിപ്രായങ്ങളുണ്ട്.
ഇവയിൽ ആദ്യം പറഞ്ഞതിനാണ് മുൻതൂക്കമുള്ളത്.
നിറം സാധാരണയായി ഒന്നുപോലെയല്ല.
ക്രിസ്റ്റൽ ഭാഗങ്ങൾ നിറം കുറഞ്ഞും കൂടിയുമിരിക്കും.
ക്രിസ്റ്റൽ മുഖങ്ങൾക്കു സമാന്തരമായ അട്ടികളായിട്ടാണ് ഇതിന്റെ ഘടന.
ക്രിസ്റ്റലുകളുടെ അഗ്രഭാഗം സാധാരണ കുറ്റമറ്റതും ഏകദേശം ഒരേ നിറമുള്ളതുമായിരിക്കും.
വളരെ ലളിതമായ ക്രിസ്റ്റൽ രൂപമാണ് ഇവയ്ക്കുള്ളത്.
ബ്രസീൽ നിയമത്തിലുള്ള (Brazil law) പുനരാവൃത്തയമളങ്ങളായി (repeated twins) കാണപ്പെടുന്നു.
ഓരോ യമളപടലികയും (lamella) ദക്ഷിണവർത്തിയും വാമവർത്തിയുമാണ്.
അമീഥിസ്റ്റിലെ പ്രധാനഘടകം സിലിക (SiO 2 ) ആണ്.
അല്പമായി ഇരുമ്പിന്റെ അംശം (Fe 2 O 3 ) അടങ്ങിയിട്ടുണ്ട്.
നിറം കൂടുന്നതനുസരിച്ച് ഇരുമ്പിന്റെ അംശവും കൂടിയിരിക്കും.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമീഥിസ്റ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമീദിയോ അവോഗാദ്രോ ഇംഗ്ലീഷ് വിലാസം https://ml.wikipedia.org/wiki/Amedeo_Avogadro Mémoire sur les chaleurs spécifiques
ഇറ്റാലിയൻ ഭൗതികശാസ്ത്രജ്ഞനായ അമീദിയോ അവോഗാദ്രോ 1776 ഓഗസ്റ്റ് 9-ന് ടൂറിൻ എന്ന പട്ടണത്തിൽ ജനിച്ചു .
ടൂറിൻ സർവകലാശാലയിലെ ഭൗതികശാസ്ത്രവകുപ്പിലെ പ്രൊഫസറായി വളരെക്കാലം അവോഗാദ്രോ സേവനം അനുഷ്ഠിച്ചിട്ടുണ്ട്.
രസതന്ത്രത്തിലെ ഒരു അടിസ്ഥാന സങ്കല്പമായ അവോഗാദ്രോ-പരികല്പന (Hypothesis) ഇദ്ദേഹമാണ് പ്രഖ്യാപിച്ചത് (1811).
ഒരേ താപവും മർദവും ഉള്ള ഏതു വാതകത്തിന്റെയും നിശ്ചിതവ്യാപ്തത്തിൽ അടങ്ങിയിട്ടുള്ള തൻമാത്രകളുടെ എണ്ണം തുല്യമായിരിക്കും എന്നതാണ് ആ പരികല്പന.
അണുക്കളും തൻമാത്രകളും തമ്മിലുള്ള വ്യത്യാസം അതു സ്പഷ്ടമാക്കി.
ഈ പരികല്പന വളരെക്കാലം അംഗീകരിക്കപ്പെടാതിരുന്നു.
അതിനെ ആധാരമാക്കി സ്റ്റാനിസ്ലോ കാനിസ്സാറോ 1858-ൽ ഒരു രസതന്ത്രപദ്ധതി ആവിഷ്കരിച്ചെടുത്തപ്പോഴാണ് ആ പരികല്പനയ്ക്ക് അംഗീകാരം സിദ്ധിച്ചത്.
1856 ജൂലൈ 9-ന് ടൂറിനിൽ ഇദ്ദേഹം നിര്യാതനായി.
അവലംബം പുറത്തേക്കുള്ള കണ്ണികൾ http://chemistry.about.com/od/famouschemists/a/avogadro.htm Archived 2012-06-13 at the Wayback Machine .
http://www.bulldog.u-net.com/avogadro/avoga.html Archived 2002-07-10 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അവോഗാദ്രോ, അമീദിയോ (1776 - 1856) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമിയൻസ് സമാധാനസന്ധി ഇംഗ്ലീഷ് വിലാസം https://ml.wikipedia.org/wiki/Treaty_of_Amiens ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഫ്രാൻസിലെ സോം നദീതീരത്ത് പാരിസിന് 116 കിലോമീറ്റർ വടക്കുഭാഗത്തായി സ്ഥിതിചെയ്യുന്ന അമിയൻസിൽ വച്ച് ഇംഗ്ലണ്ട് , ഫ്രാൻസ് , സ്പെയിൻ , ഹോളണ്ട് എന്നീ രാജ്യങ്ങൾ ചേർന്ന് 1802 മാർച്ച് 25-ന് ഒപ്പുവച്ച സമാധാനസന്ധിയാണ് അമിയൻസ് സമാധാനസന്ധി .
ഈ സന്ധിവ്യവസ്ഥകൾ അനുസരിച്ച് നെപ്പോളിയന്റെ യുദ്ധങ്ങളിൽ ഇംഗ്ലീഷുകാർ പിടിച്ചെടുത്ത രാജ്യങ്ങളിൽ സിലോണും , ട്രിനിഡാഡും ഒഴിച്ചുള്ളവ ഫ്രാൻസിനും അതിന്റെ സുഹൃദ്രാജ്യങ്ങൾക്കും തിരികെ ലഭിച്ചു.
ഈജിപ്ത് തുർക്കിയുടെ ആധിപത്യത്തിലാകുകയും തുർക്കിയുടെ അതിരുകൾ ഇംഗ്ലണ്ടും ഫ്രാൻസും അംഗീകരിക്കുകയും ചെയ്തു.
മാൾട്ടയുടെ സ്വാതന്ത്ര്യം അംഗീകരിക്കുകയും ഒരു നിഷ്പക്ഷരാജ്യമായിരിക്കാൻ വ്യവസ്ഥ ചെയ്യുകയും ചെയ്തു.
താത്കാലികമായി യൂറോപ്പിൽ സമാധാനം സ്ഥാപിക്കാൻ സഹായകമായ അമിയൻസ് സമാധാനസന്ധിയിലെ വ്യവസ്ഥകൾ പൊതുവേ ഫ്രാൻസിന് അനുകൂലമായിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമിയൻസ് സമാധാനസന്ധി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരുൺ ജെയ്റ്റ്ലി
2014 മുതൽ 2019 വരെ കേന്ദ്ര ധനകാര്യ വകുപ്പ് മന്ത്രിയായിരുന്ന ന്യൂഡൽഹിയിൽ നിന്നുള്ള മുതിർന്ന ബി.ജെ.പി നേതാവായിരുന്നു അരുൺ ജെയ്റ്റ്ലി.
(1952-2019) 2000 മുതൽ 2019 വരെ നാലു തവണ രാജ്യസഭാംഗമായിരുന്ന ജെയ്റ്റ്ലി കോർപ്പറേറ്റ് കാര്യം, പ്രതിരോധം എന്നീ വകുപ്പുകളുടെ മന്ത്രിയായും പ്രവർത്തിച്ചിട്ടുണ്ട്.
2019 ഓഗസ്റ്റ് 23 ന് അദ്ദേഹം അന്തരിച്ചു.
കേന്ദ്ര ധനകാര്യ വകുപ്പ് മന്ത്രിയായിരിക്കെ രാജ്യത്തിൻ്റെ സമ്പദ് ഘടനയ്ക്ക് സുസ്ഥിര സംഭാവനകൾ നൽകിയത് പരിഗണിച്ച് മരണാനന്തരം 2020-ൽ പത്മ വിഭൂഷൺ പുരസ്കാരം നൽകി രാജ്യം അദ്ദേഹത്തെ ആദരിച്ചു.
ഒരു പഞ്ചാബി ഹിന്ദു-ബ്രാഹ്മിൺ കുടുംബത്തിൽ
1952 ഡിസംബർ 28ന് മഹാരാജ് കിഷൻ ജെയ്റ്റ്ലിയുടേയും രത്തൻ പ്രഭയുടേയും മകനായി ന്യൂഡൽഹിയിൽ ജനനം.
1957 മുതൽ 1969 വരെ ഡൽഹി സെൻറ്.
സേവ്യേഴ്സ് സീനിയർ സെക്കണ്ടറി സ്കൂളിൽ പ്രാഥമിക വിദ്യാഭ്യാസം.
1973-ൽ ഡൽഹിയിലെ ശ്രീറാം കോളേജിൽ നിന്നും കൊമേഴ്സിൽ ബിരുദം.
1977-ൽ ഡൽഹി യൂണിവേഴ്സിറ്റിയിൽ നിന്നും നിയമ ബിരുദം നേടി പഠനം പൂർത്തീകരിച്ചു.
1977-ൽ അഭിഭാഷകനായി ഔദ്യോഗിക ജീവിതമാരംഭിച്ച അരുൺ ജെയ്റ്റ്ലി
1990-ൽ ഡൽഹി ഹൈക്കോടതിയിലെയും സുപ്രീം കോടതിയിലെയും മുതിർന്ന അഭിഭാഷകനായി.
1989-ലെ വി.പി.സിംഗ് മന്ത്രിസഭയിൽ അഡീഷണൽ സോളിസിറ്റർ ജനറലായും പ്രവർത്തിച്ചു.
പൂർണ സമയ രാഷ്ട്രീയ പ്രവർത്തകനായതിനെ തുടർന്ന് അഭിഭാഷക ജോലിയിൽ നിന്ന് 2009-ൽ വിരമിച്ചു.
കോളേജിൽ പഠിക്കുമ്പോൾ
വിദ്യാർത്ഥി സംഘടനയായ എ.ബി.വി.പിയുടെ സജീവ പ്രവർത്തകനായിരുന്ന ജെയ്റ്റ്ലി 1974-ൽ എ.ബി.വി.പിയുടെ പ്രസിഡൻ്റായും പ്രവർത്തിച്ചു.
1973-ൽ വിദ്യാർത്ഥി-യുവജന സംഘടനയുടെ കൺവീനറായും
എ.ബി.വി.പിയുടെ ഡൽഹി സംസ്ഥാന പ്രസിഡൻറായും ദേശീയ ജനറൽ സെക്രട്ടറിയുമായിരുന്നു.
യുവമോർച്ചയുടെ സംസ്ഥാന അധ്യക്ഷൻ, ബി.ജെ.പി ഡൽഹി സംസ്ഥാന സെക്രട്ടറി എന്നീ നിലകളിലും പ്രവർത്തിച്ചു.
1980-ൽ ബി.ജെ.പിയിൽ അംഗമായ ജെയ്റ്റ്ലി 1991 മുതൽ 2019 വരെ പാർട്ടിയുടെ ദേശീയ നിർവാഹക സമിതിയിൽ അംഗമായിരുന്നു.
1999 മുതൽ ബി.ജെ.പിയുടെ ദേശീയ നിർവാഹക സമിതിയിലെ ഔദ്യോഗിക വക്താവായിരുന്നു.
2004 മുതൽ 2009 വരെ ബി.ജെ.പി ദേശീയ ജനറൽ സെക്രട്ടറിയായി നിയമിതനായി.
2000-ൽ ഗുജറാത്തിൽ നിന്ന് ആദ്യമായി രാജ്യസഭാംഗമായ ജെയ്റ്റ്ലി പിന്നീട് 2019 വരെ നാലു തവണ രാജ്യസഭയിലെത്തി.
2014-ലെ ലോക്സഭ തിരഞ്ഞെടുപ്പിൽ അമൃത്സറിൽ നിന്ന് മത്സരിച്ചെങ്കിലും കോൺഗ്രസിലെ അമരീന്ദർ സിംഗിനോട് പരാജയപ്പെട്ടു.
1999-2004 കാലയളവിലെ എ.ബി. വാജ്പേയി മന്ത്രിസഭയിൽ ആദ്യമായി സംസ്ഥാന ചുമതലുള്ള കേന്ദ്രമന്ത്രിയായി നിയമിതനായ ജെയ്റ്റ്ലി 2003 മുതൽ 2004 വരെ കേന്ദ്ര വാണിജ്യ-വ്യവസായ വകുപ്പ് മന്ത്രിയായും പ്രവർത്തിച്ചു.
2009 മുതൽ 2014 വരെ രാജ്യസഭയിലെ പ്രതിപക്ഷ നേതാവായിരുന്നു.
2014-ലെ പതിനാറാമത് ലോക്സഭ തിരഞ്ഞെടുപ്പിൽ ബി.ജെ.പി വിജയിച്ചതിനെ തുടർന്ന് രാജ്യസഭ നേതാവായി തിരഞ്ഞെടുക്കപ്പെട്ടു.
2014 മുതൽ 2019 വരെ ഒന്നാം നരേന്ദ്ര മോദി മന്ത്രിസഭയിലെ ധനകാര്യം, കോർപ്പറേറ്റ്കാര്യം, പ്രതിരോധം, വിവര-സാങ്കേതിക സംപ്രേക്ഷണം എന്നീ വകുപ്പുകളുടെ ചുമതലയുള്ള മന്ത്രിയായിരുന്നു.
പരിഷ്കരിച്ച ചരക്കു സേവന നികുതി(ജി.എസ്.ടി),
2016 നവംബർ എട്ടിലെ 1000, 500 നോട്ടു നിരോധനം,
റെയിൽവേ ബജറ്റിനെ പൊതു ബജറ്റുമായി ലയിപ്പിച്ചത്,
ആസ്തിയില്ലാത്ത കമ്പനികളെ പാപ്പരായി പ്രഖ്യാപിക്കൽ എന്നീ നയങ്ങൾ അരുൺ ജെയ്റ്റ്ലി ധനകാര്യ വകുപ്പ് മന്ത്രിയായിരുന്നപ്പോൾ നടപ്പിലാക്കിയ നയങ്ങളാണ്.
2019-ൽ ബി.ജെ.പി രണ്ടാമതും കേന്ദ്രത്തിൽ അധികാരം നിലനിർത്തിയപ്പോൾ ആരോഗ്യ പ്രശ്നങ്ങൾ നിമിത്തം മന്ത്രിസഭയിൽ ചേർന്നില്ല.
ആരോഗ്യ പ്രശ്നങ്ങൾ മൂലം
കാബിനറ്റിൽ നിന്ന് തന്നെ ഒഴിവാക്കണമെന്ന് പ്രധാനമന്ത്രിയായ നരേന്ദ്ര മോദിയോട് ജെയ്റ്റ്ലി നേരിട്ട് ആവശ്യപ്പെടുകയായിരുന്നു.
സ്വകാര്യ ജീവിതം ഭാര്യ : സംഗീത മക്കൾ : രോഹൻ സൊനാലി മരണം
വാർധക്യ സഹജമായ അസുഖങ്ങൾ നിമിത്തം
2018 മുതൽ ചികിത്സയിലായിരുന്ന ജെയ്റ്റ്ലി 2019 ഓഗസ്റ്റ് 23ന് അന്തരിച്ചു.
ഓഗസ്റ്റ് 25ന് ബോധ്ഘട്ടിൽ സംസ്കാര ചടങ്ങുകൾ നടന്നു.
പുറം കണ്ണികൾ ഔദ്യോഗിക വെബ്സൈറ്റ് BJP finds its winning mojo: alliances and incumbency Archived 2013-12-23 at the Wayback Machine .
India Today Interview: Arun Jaitley Archived 2008-06-30 at the Wayback Machine .
അവലംബം ↑ "മുൻ കേന്ദ്ര മന്ത്രി അരുൺ ജെയ്റ്റ്ലി അന്തരിച്ചു, Former Union Minister and Senior BJP leader Arun Jaitley passes away at AIIMS" https://archives.mathrubhumi.com/amp/news/india/former-union-minister-and-senior-bjp-leader-arun-jaitley-passes-away-at-aiims-1.4065369 ↑ "Padma Awards: Sushma Swaraj, Arun Jaitley given Padma Vibhushan posthumously | Latest News India - Hindustan Times" https://www.hindustantimes.com/india-news/padma-awards-sushma-swaraj-arun-jaitley-given-padma-vibhushan-posthumously-101636354728372.html ↑ "യമുനാ‌ തീരത്ത് അരുൺ ജയ്റ്റ്ലിക്ക് അന്ത്യ‌വിശ്രമം | Arun Jaitley | Malayalam News | Manorama News" https://www.manoramaonline.com/news/india/2019/08/26/arun-jaitley-cremated-with-state-honours.html ↑ "അരുൺ ജയ്റ്റ്ലി ഒാർമയായി | Arun Jaitley | Manorama News" https://www.manoramaonline.com/news/india/2019/08/25/arun-jaitley-passes-away.html ↑ "ഡൽഹിയിലെ ബിജെപി മുഖം | Arun Jaitley | Malayalam News | Manorama Online" https://www.manoramaonline.com/news/india/2019/08/24/arun-jaitley-likes.html ↑ "സമ്പന്നം ജയ്റ്റ്ലി യുഗം | Arun Jaitley | Manorama News" https://www.manoramaonline.com/news/india/2019/08/24/arun-jaitely-as-finance-minister.html ↑ "പുതുമോദിയുടെ മുഖം | Arun Jaitley | Manorama News" https://www.manoramaonline.com/news/india/2019/08/24/arun-jaitley-and-narendra-modi.html ↑ "അരുൺ ജയ്റ്റ്ലി: ജീവിതരേഖ | Arun Jaitley | Manorama News" https://www.manoramaonline.com/news/india/2019/08/25/arun-jaitley-timeline.html ↑ "കേന്ദ്രമന്ത്രിയാകാനില്ലെന്ന് അരുൺ ജയ്റ്റ്‌ലി; നരേന്ദ്ര മോദിക്കു കത്തു നൽകി | Arun Jaitley | Narendra Modi" https://www.manoramaonline.com/news/latest-news/2019/05/29/arun-jaitley-writes-to-pm-narendra-modi-requests-to-not-give-him-any-responsibility-for-the-present.html ↑ "എതിർപ്പുകൾക്കും ചെവി കൊടുത്ത നയതന്ത്രജ്ഞൻ | Arun Jaitley | Manorama News" https://www.manoramaonline.com/news/india/2019/08/24/thomas-issac-remembering-arun-jaitley.html ↑ "ജയ്റ്റ്ലി: അറിഞ്ഞിരിക്കേണ്ട 10 കാര്യങ്ങൾ | 10 Facts About Arun Jaitley | Manorama News | Malayala Manorama" https://www.manoramaonline.com/news/latest-news/2019/08/24/lesser-known-10-facts-about-former-union-minister-bjp-mp-arun-jaitley.html ↑ "മറക്കില്ല ജയ്റ്റ്ലിയുടെ ‘സൗഹൃദ നയതന്ത്രം’ | Political Life Story of Arun Jaitley | Manorama News | Malayala Manorama" https://www.manoramaonline.com/news/latest-news/2019/08/24/narendra-modi-amit-shah-arun-jaitley-political-partnership-in-bjp-nda-govt.html
അരുൺ നേത്രാവലി ഇംഗ്ലീഷ് വിലാസം https://ml.wikipedia.org/wiki/Arun_Netravali
ഒരു ഇന്ത്യൻ - അമേരിക്കൻ എൻ‌ജിനിയറാണ് അരുൺ നേത്രാവലി .
1946 മേയ് 26ന് ബോംബെയിൽ ജനിച്ചു.
ഡിജിറ്റൽ ടെക്നോളജിയിൽ ഹൈ ഡെഫിനിഷൻ ടെലിവിഷൻ അടക്കം പല മേഖലകളിലും പ്രവർത്തിച്ചു.
ഡിജിറ്റൽ കമ്പ്രഷൻ , സിഗ്നൽ പ്രൊസസിങ്ങ് എന്നിവയിൽ ഗവേഷണങ്ങൾ നടത്തി.
പ്രശസ്ത ചൈനീസ് ശാസ്ത്രജ്ഞനായ തോമസ്.
എസ്.ഹുവാങിനോടൊപ്പം പ്രവർത്തിച്ചിട്ടുണ്ട്.
ബെൽ ലാബോററ്ററീസിന്റെ പ്രസിഡന്റായും ലുസെന്റ് ടെക്നോളജീസിന്റെ പ്രധാന ശാസ്ത്രജ്ഞനായും സേവനമനുഷ്ടിച്ചിട്ടുണ്ട്.
നേത്രാവലി ഇപ്പോൾ ഒമ്നികാപ്പിറ്റലിന്റെ മാനേജിങ് പങ്കാളിയാണ്.
കൂടാതെ അഗെറെ സിസ്റ്റംസ് ഉൾപ്പെടെ പല കമ്പനികളുടേയും ഡയറക്ടറാണ്.
അരുൺ നദി, ചൈന-നേപ്പാൾ ഇംഗ്ലീഷ് വിലാസം https://ml.wikipedia.org/wiki/Arun_River,_China%E2%80%93Nepal
ഒരു അതിർത്തി നദിയായ അരുൺ നദി നേപ്പാളിലെ കോസി അല്ലെങ്കിൽ സപ്ത് കോശി നദി സംവിധാനത്തിന്റെ ഭാഗമാണ്.
പീപ്പിൾസ് റിപ്പബ്ലിക്ക് ഓഫ് ചൈനയിലെ ടിബറ്റ് സ്വയംഭരണ പ്രദേശത്ത് നിന്നാണ് ഇത് ഉത്ഭവിക്കുന്നത്.
ഇവിടെ ഇതിനെ ഫംഗ് ചു അല്ലെങ്കിൽ ബം-ചു എന്ന് വിളിക്കുന്നു.
ടിബറ്റിൽ, നദിയെ ബം-ചു എന്നും വിളിക്കുന്നു.
ഫുംഗ്-ചു അല്ലെങ്കിൽ ചൈനീസ് ഭാഷയിൽ നിന്ന് പെംഗ് ക്യൂ അല്ലെങ്കിൽ പംക് എന്നും ലിപ്യന്തരണം നടത്തുന്നു.
ഷിഷപങ്‌മയിൽ നിന്നുള്ള ഹിമാനികൾ ഒഴുകുന്ന ഒരു ഉപനദിയാണ് മെൻ ക്യൂ അല്ലെങ്കിൽ മൊയിൻക്.
നേപ്പാളിലെത്തുമ്പോൾ നദിയുടെ പേര് അരുൺ എന്ന് മാറുന്നു.
ടിബറ്റ്
ടിബറ്റൻ നാമം ബം-ചു ഒരു കലത്തിൽ അല്ലെങ്കിൽ കിണറിലെ ജലനിരപ്പിൽ നിന്ന് വരുന്ന വർഷത്തേക്കുള്ള ദിവ്യപ്രതീക്ഷകൾക്കായി നടത്തുന്ന ഒരു മതപരമായ ചടങ്ങിനെ സൂചിപ്പിക്കുന്നു.
ടിബറ്റൻ വാക്ക് ചു എന്നാൽ ജലം എന്നർത്ഥം.
ടിബറ്റിലെ ന്യാലം കൗണ്ടിയിലെ ഗുറ്റ്‌സോയ്ക്കടുത്താണ് നദി ഉത്ഭവിക്കുന്നത്.
ഏകദേശം 17 കിലോമീറ്റർ (11 മൈൽ) താഴേക്ക് മെൻ-ചു അതിൽ ചേരുന്നു.
ടിംഗ്രി കൗണ്ടി ബം-ചുയുടെയും അതിന്റെ കൈവഴികളിൽ രൂപംകൊണ്ട പാർശ്വസ്ഥമായ താഴ്വരകളുടെയും മുകളിലെ ഭാഗങ്ങൾ ഉൾക്കൊള്ളുന്നു.
അവയിൽ പ്രധാനം ലോലോ-ചു, ഷെൽ-ചു, റോങ്‌പു-ചു, ട്രാക്കർ-ചു, ഖാർത-ചു , റാ-ചു സാങ്‌പോ , ലങ്കോർ ഗ്യാ-ചു എന്നിവയാണ്.
താഴത്തെ ബം-ചു താഴ്‌വരയെ ഉൾക്കൊള്ളുന്ന ഡിങ്‌ഗൈ കൗണ്ടിയിലെ ബം-ചുയുമായി യെരു സാൻ‌പോ സംഗമിക്കുന്നു.
ബം-ചുവുമായി കൂടിചേരുന്ന മറ്റൊരു നദി ട്രാക്കർ-ചു ആണ്.
എവറസ്റ്റിന്റെ കിഴക്കൻ മുഖത്തേക്കുള്ള കവാടമായ ഖാർദ പട്ടണത്തെ മറികടന്ന് നദി ഒഴുകുന്നു.
അടിഞ്ഞുകൂടിയ ജലത്തിന്റെ ശക്തി ഡ്രെങ്‌ട്രാങ്ങിന് തെക്ക്, ഹിമാലയത്തിന്റെ പ്രധാന ശൃംഖലയിലൂടെ മക്കലുവിനും കാഞ്ചൻജംഗ പർവതനിരകൾക്കുമിടയിൽ നേപ്പാളിലേക്ക് നേരിട്ട് പോകുന്നു.
നദിയുടെ ഉയരം അതിർത്തിയിൽ 3,500 മീറ്റർ (11,500 അടി) ആണെങ്കിൽ മകാലുവും കാഞ്ചൻജംഗയും ഏകദേശം 8,500 മീറ്റർ (27,900 അടി) ആണ്.
ലോകത്തിലെ ഏറ്റവും ആഴമേറിയ ഈ താഴ്വര 5,000 മീറ്റർ (16,000 അടി) ആഴത്തിലാണ് കാണപ്പെടുന്നത്.
കോസി റിവർ സിസ്റ്റം
കിഴക്കൻ നേപ്പാളിലേക്ക് കോസി അഥവാ സപ്ത കോശി ഒഴുകുന്നു.
സൺകോശി , ഇന്ദ്രാവതി നദി , ഭോട്ട കോശി , ദുദ് കോസി , അരുൺ നദി, ബറൂൺ നദി , തമൂർ നദി എന്നിവയാണ് സപ്ത കോശിയിലെ പ്രധാന നദികൾ.
സംയോജിത നദി ചത്ര മലയിടുക്കിലൂടെ തെക്ക് ദിശയിലേക്ക് ഒഴുകുന്നു.
സപ്ത കോശിയിലെ മൊത്തം വെള്ളത്തിന്റെ 44 ശതമാനവും അരുൺ 37 ശതമാനവും തമൂർ 19 ശതമാനവും സൺ കോസി സംഭാവന ചെയ്യുന്നു.
നേപ്പാൾ
നേപ്പാളിലൂടെ കടന്നുപോകുന്ന ഏറ്റവും വലിയ ട്രാൻസ് ഹിമാലയൻ നദിയാണ് അരുൺ.
കൂടാതെ നേപ്പാളിലെ നദീതടത്തിൽ ഏറ്റവും വലിയ മഞ്ഞുവീഴ്ചയും മഞ്ഞുമൂടിയ പ്രദേശവും കാണപ്പെടുന്നു.
സപ്ത കോസി നദികൾ സംഭാവന ചെയ്യുന്ന പ്രദേശത്തിന്റെ പകുതിയിലധികം അരുൺ ഒഴുകുന്നു.
പക്ഷേ മൊത്തം ഡിസ്ചാർജിന്റെ നാലിലൊന്ന് മാത്രമേ നൽകുന്നുള്ളൂ.
അരുണിന്റെ ഡ്രെയിനേജ് ഏരിയയുടെ 80 ശതമാനത്തിലധികം ഹിമാലയത്തിലെ മഴ നിഴലിൽ സ്ഥിതി ചെയ്യുന്നതാണ് ഈ വൈരുദ്ധ്യത്തിന് കാരണം.
ടിബറ്റിലെ ശരാശരി വാർഷിക മഴ 300 മില്ലിമീറ്ററാണ് (12 ഇഞ്ച്).
3,500 മീറ്റർ (11,500 അടി) ഉയരത്തിൽ ടിബറ്റ് മേഖലയിൽ നിന്ന് പുറപ്പെടുന്ന ഈ നദി പ്രധാന ഹിമാലയൻ പർവതങ്ങൾ കടക്കുന്നു.
കിഴക്കൻ നേപ്പാളിലെ മൺസൂൺ കാലാവസ്ഥയിൽ നദിയുടെ നീരൊഴുക്ക് ഗണ്യമായി വർദ്ധിക്കുന്നു.
സന്ന്യാസം പ്രഖ്യാപിച്ച് നേപ്പാളിലേക്ക് മടങ്ങിയതിന് ശേഷം യോഗമയയുടെ പ്രവർത്തനം ആരംഭിക്കുകയും അധികാരികൾ യോഗമയയോടും അവളുടെ അനുയായികളോടും കൂടുതൽ പരുഷമായി പെരുമാറുന്നതിനൊപ്പം ഭരണത്തോടുള്ള അവരുടെ ക്രൂരവും അഴിമതി നിറഞ്ഞതുമായ സമീപനം പരിഷ്കരിക്കാൻ തയ്യാറാകാത്തതിനാൽ, യോഗമയയും അവരുടെ 67 ശിഷ്യന്മാരും 1941-ൽ അരുൺ നദിയിലേക്ക് ചാടി നേപ്പാളി ചരിത്രത്തിലെ ഏറ്റവും വലിയ കൂട്ട ആത്മഹത്യ (ജൽ-സമാധി) ബോധപൂർവ്വം ചെയ്തിരുന്നു.
അരുൺ വിഷ്ണു ഇംഗ്ലീഷ് വിലാസം https://ml.wikipedia.org/wiki/Arun_Vishnu
നിരവധി അന്താരാഷ്ട്ര ടൂർണമെന്റുകളിൽ ഇന്ത്യയെ പ്രതിനിധീകരിച്ചിട്ടുള്ള കേരളത്തിലെ കോഴിക്കോട്ട് നിന്നുള്ള  ഒരു ഇന്ത്യൻ ബാഡ്മിന്റൺ കളിക്കാരനാണ് അരുൺ വിഷ്ണു (ജനനം: 2 ഓഗസ്റ്റ് 1988).
മിക്സഡ് ഡബിൾസ് വിഭാഗത്തിൽ അപർണ ബാലനോടൊപ്പവും , പുരുഷ ഡബിൾസ് വിഭാഗത്തിൽ ആൽവിൻ ഫ്രാൻസിസിനോടൊപ്പവും   അദ്ദേഹം പങ്കാളിയാകുന്നു.
പുരുഷന്മാരുടെ ഡബിൾസ്, മിക്സഡ് ഡബിൾസ് വിഭാഗത്തിൽ യഥാക്രമം 37 ഉം 41 ഉം ആണ് അദ്ദേഹത്തിന്റെ കരിയറിലെ മികച്ച ലോക റാങ്കിംഗ്.
കേരള സ്പോർട്സ് കൗൺസിൽ കോച്ച് എ.നാസറിന്റെ കീഴിൽ 12 ആം വയസ്സിൽ അരുൺ ബാഡ്മിന്റൺ കളിക്കാൻ തുടങ്ങി.
പുല്ലേല ഗോപിചന്ദിന്റെ നേതൃത്വത്തിൽ ഹൈദരാബാദിലെ ഗോപിചന്ദ് ബാഡ്മിന്റൺ അക്കാദമിയിൽ അദ്ദേഹം ഇപ്പോൾ പരിശീലിക്കുന്നു.
2011, 2012, 2013, 2014 2015 ലെ മിക്സഡ് ഡബിൾസ് വിഭാഗത്തിൽ ഇന്ത്യൻ നാഷണൽ ബാഡ്മിന്റൺ ചാമ്പ്യന്മാരാണ് അരുൺ വിഷ്ണുവും അപർണ ബാലനും.
2011 ൽ പുരുഷ ഡബിൾസിൽ ഇന്ത്യൻ നാഷണൽ ബാഡ്മിന്റൺ ചാമ്പ്യന്മാരാണ് അദ്ദേഹവും തരുൺ കോണയും.
ലോക ബാഡ്മിന്റൺ ചാമ്പ്യൻഷിപ്പുകൾ 2015, 2014, 2013 2009, ഏഷ്യൻ ഗെയിംസ് 2010 , ഏഷ്യൻ ബാഡ്മിന്റൺ ചാമ്പ്യൻഷിപ്പുകൾ 2016, 2015, 2013, 2012, 2011 2010, സുഡിർമാൻ കപ്പ് 2015, 2013, 2011 2009, തോമസ് കപ്പ് 2014 എന്നിവയിൽ അദ്ദേഹം ഇന്ത്യയെ പ്രതിനിധീകരിച്ചു.
2013 ലെ ഇന്ത്യൻ ബാഡ്മിന്റൺ ലീഗിൽ അരുൺ പൂനെ പിസ്റ്റൺസിനായി കളിച്ചു.
പ്രീമിയർ ബാഡ്മിന്റൺ ലീഗ് 2017ൽ  പരിശീലകനെന്ന നിലയിൽ അരുൺ വിഷ്ണു ചെന്നൈ സ്മാഷേഴ്സിനെ കിരീടത്തിലേക്ക് നയിച്ചു.
2018 ഏഷ്യൻ ഗെയിംസിൽ ഇന്ത്യൻ ബാഡ്മിന്റൺ ടീമിന്റെ പരിശീലകനായിരുന്നു അരുൺ.
മിക്സഡ് ഡബിൾസ് ഫലങ്ങൾ വിജയി: ഇന്ത്യ ഓപ്പൺ ഗ്രാൻഡ് പ്രിക്സ് 2009 2008 ബഹ്‌റൈൻ ഇന്റർനാഷണൽ ചലഞ്ച് വിജയി വിജയി: ശ്രീലങ്ക ഇന്റർനാഷണൽ ചലഞ്ച് 2015 ബഹ്‌റൈൻ ഇന്റർനാഷണൽ സീരീസ് 2013 വിജയി ദേശീയ ഗെയിംസ് 2015 വിജയി വിജയി: സീനിയർ ദേശീയ ചാമ്പ്യൻഷിപ്പ് 2015, 2014, 2013, 2012 2011 വിജയി: ജൂനിയർ ദേശീയ ചാമ്പ്യൻഷിപ്പ് 2005 പുരുഷ ഡബിൾസ് ഫലങ്ങൾ 2011 ബംഗ്ലാദേശ് ഇന്റർനാഷണൽ സീരീസ് വിജയി 2011 സീനിയർ നാഷണൽ ചാമ്പ്യൻഷിപ്പ് വിജയി ദേശീയ ഗെയിംസ് 2011 വിജയി
2016 ജനുവരിയിൽ അരുൺ വിഷ്ണു നാഗ്പൂർ സ്വദേശി ബാഡ്മിന്റൺ താരം അരുന്ധതിയെ വിവാഹം കഴിച്ചു.
അരുൺ ഷൂറി ഇംഗ്ലീഷ് വിലാസം https://ml.wikipedia.org/wiki/Arun_Shourie
പ്രശസ്ത ഇന്ത്യൻ പത്രപ്രവർത്തകനും, എഴുത്തുകാരനും രാഷ്ട്രീയക്കാരനുമാണ് അരുൺ ഷൂറി (अरूण शौरी) (ജ: നവംബർ 2 , 1941 ).
ജലന്ധറിൽ ജനിച്ച് ഇദ്ദേഹം, ലോകബാങ്കിലും (1968–72 ,1975–77) പ്ലാനിങ് കമ്മീഷനിലും പ്രവർത്തിച്ചിട്ടുണ്ട്.1998 മുതൽ 2004 വരെ കേന്ദ്രമന്ത്രിസഭയിൽ അംഗവുമായിരിന്നു.
ഇന്ത്യൻ എക്സ്പ്രസ്സ് , ദ ടൈംസ്‌ ഓഫ്‌ ഇന്ത്യ എന്നീ പത്രങ്ങളുടെ ഏഡിറ്ററായും അരുൺ ഷൂറി പ്രവർത്തിയ്ക്കുകയുണ്ടായി.1984 ൽ മാഗ്സസെ അവാർഡ് അരുൺ ഷൂറിയ്ക്ക് ലഭിച്ചു.
അരുൺ സാവോ ഇംഗ്ലീഷ് വിലാസം https://ml.wikipedia.org/wiki/Guharam_Ajgalle
അരുൺ സാവോ ഒരു ഇന്ത്യൻ രാഷ്ട്രീയക്കാരനാണ്.
2019 ലെ ഇന്ത്യൻ പൊതുതെരഞ്ഞെടുപ്പിൽ ഭാരതീയ ജനതാ പാർട്ടി അംഗമായി ഛത്തീസ്ഗഡിലെ ബിലാസ്പൂരിൽ നിന്ന് ഇന്ത്യൻ പാർലമെന്റിന്റെ താഴത്തെ സഭയായ ലോക്സഭയിലേക്ക് തിരഞ്ഞെടുക്കപ്പെട്ടു .
അഭയ് റാം സാവോയുടെ പുത്രനായി 1968ൽ ജനിച്ചു.1992ൽ ബികോം 1995ൽ എൽ എൽ ബി എന്നിവ വിജയിച്ചു.
ബിലാസ്പൂരിൽ താമസിക്കുന്നു.
അരുൺ ചതുർവേദി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുൻ സാമൂഹികക്ഷേമ വകുപ്പു മന്ത്രി, രാജസ്ഥാൻ ഹൈക്കോടതിയിലെ അഭിഭാഷകൻ.
സിവിൽ ലൈൻസിൽ കോൺഗ്രസ് സ്ഥാനാർഥി പ്രതാപ് സിങ് കച്ചാരിയവാസിനെ തോല്പിച്ച് 2013-ൽ എം.എൽ.എ. ആയി .
അരുൺ നെഹ്രു
അരുൺ കുമാർ നെഹ്റു (ജീവിതകാലം: 24 ഏപ്രിൽ 1944 - ജൂലൈ 25, 2013) ഒരു ഇന്ത്യൻ രാഷ്ട്രീയ നേതാവും പത്രപ്രവർത്തകനുമായിരുന്നു.
ഒൻപതാമത് ലോക്സഭയിൽ അദ്ദേഹം ഉത്തർപ്രദേശിലെ ബിൽഹൗറിൽനിന്നു ജനതാദളിനെ പ്രതിനിധീകരിച്ചിരുന്നു.
അതിനുമുമ്പ്, ഇൻഡ്യൻ നാഷണൽ കോൺഗ്രസ് ടിക്കറ്റിൽ 7, 8 ലോകസഭകളിൽ റായ് ബറേലിയിൽ നിന്നുള്ള അംഗമായിരുന്നു.
ഉത്തർപ്രദേശിലെ ലക്നോവിൽ ആനന്ദ് കുമാർ നെഹ്രുവിന്റേയും പത്നി സുരജ് നെഹ്രുവിന്റേയും പുത്രനായി 1944 ഏപ്രിൽ 24 നാണ് അരുൺ നെഹ്രു ജനിച്ചത്.
നെഹ്രു കുടുംബത്തിലെ ഏറ്റവും അടുത്ത അംഗമായിരുന്നു അദ്ദേഹം.
ഗംഗാധർ നെഹ്രുവിന്റെ രണ്ടു പുത്രന്മാരായിരുന്ന മോത്തിലാൽ നെഹ്രു , നന്ദലാൽ നെഹ്രു എന്നിവർ.
രാജീവ് ഗാന്ധി മോത്തിലാൽ നെഹ്രുവിന്റെ മകൻ ജവഹറിന്റെ കൊച്ചുമകനാണ് എന്നതുപോലെ നന്ദലാൽ നെഹ്രുവിന്റെ മകൻ ശ്യാംലാൽ നെഹ്രുവിന്റെ കൊച്ചുമകനായിരുന്നു അരുൺ നെഹ്രു.
അദ്ദേഹത്തിന്റെ മുത്തച്ഛൻ ശ്യാം ലാൽ നെഹ്രു ഭരണഘടനാ സമിതിയിലെ അംഗമായിരുന്നു എന്നതുപോലെ അദ്ദേഹത്തിന്റെ മുത്തശ്ശി ഉമാ നെഹ്റു സിതാപൂരിൽനിന്ന് മൂന്ന് തവണ ലോകസഭാഗമായിരുന്നു.
1962-ൽ ഉമ നെഹ്രുവിന്റെ മരണത്തെത്തുടർന്ന്, മകൾ ശ്യാംകുമാരി രാജ്യസഭാംഗമായി.
അരുൺ നെഹ്രു ചെറുപ്രായത്തിൽത്തന്നെ ഗ്വാളിയറിലെ സിന്ധ്യ സ്കൂളിൽ ചേരുവാനായി അലഹബാദിലെ കുടുംബഭവനത്തിൽ നിന്നും മാറിത്താമസിച്ചിരുന്നു.
തന്റെ ഇരുപതാമത്തെ വയസ്സിൽ കോർപ്പറേറ്റ് ലോകത്ത് ഒരു വിജയകരമായ ജീവിതം നയിക്കാൻ തുടങ്ങുകയും 37 ആമത്തെ വയസിൽ ഇന്ദിരാഗാന്ധിയുടെ പ്രേരണയാൽ രാഷ്ട്രീയപ്രവർത്തനത്തിലേർപ്പെടുകയും ചെയ്തു.
അക്കാലത്ത് അദ്ദേഹം ജെൻസൻ ആന്റ് നിക്കോൾസൺ ഗ്രൂപ്പ് കമ്പനികളുടെ പ്രസിഡന്റായി പ്രവർത്തിക്കുകയായിരുന്നു.
അത്തരമൊരു ഉയരത്തിലെത്തുന്ന ആദ്യ യുവ കോർപ്പറേറ്റ് ഐന്ദ്രാജാലികരിലൊരാളായിരുന്നു അദ്ദേഹം.
1984 ൽ അദ്ദേഹത്തിന്റെ കസിൻ രാജീവ് ഗാന്ധി പ്രധാനമന്ത്രിയായിരിക്കുമ്പോൾ മന്ത്രിസഭയിലെ അംഗമായിരുന്നതോടൊപ്പം മുഖ്യ നയോപായചതുരനുമായിരുന്നു അദ്ദേഹം പ്രതിരോധമന്ത്രിയായിരുന്ന കാലത്ത് 1988 ൽ ചെക്കോസ്ലോവാക്യയുമായുള്ള ഒരു പിസ്റ്റൾ ഇടപാടിൽ ഖജനാവിന് നഷ്ടമുണ്ടാക്കിയത് അദ്ദേഹമാണെന്ന് സിബിഐ ആരോപിച്ചിരുന്നു.
രാജീവ് ഗാന്ധിയുമായുള്ള പ്രത്യയശാസ്‌ത്രപരമായ ഭിന്നത അദ്ദേഹത്തെ വി.പി. സംഗിന്റെ ജനതാദൾ പാളയത്തിലെത്തിച്ചു.
രാജീവ് ഗാന്ധിയുടെ പ്രധാനമന്ത്രിപദത്തിൽ ബൊഫോഴ്സ് അഴിമതി ആരോപണമുയർന്നപ്പോൾ കോൺഗ്രസ് വിമതനായ വി.പി സിംഗും അദ്ദേഹത്തിന്റെ ജനമോർച്ച യുമായുള്ള കൂട്ടുകൂടാനുള്ള നെഹ്രുവിന്റെ തീരുമാനം ഗാന്ധി കുടുംബത്തോടുള്ള വിശ്വാസ വഞ്ചനയായി കണക്കാക്കപ്പെട്ടു.
2013 ജൂലൈ 25 ന് തന്റെ 69 ആമത്തെ വയസിൽ ഗുർഗവോണിലെ ഫോർട്ടിസ് ആശുപത്രിയിൽവച്ച് അദ്ദേഹം മരണമടഞ്ഞു.
മരണസമയത്ത് പത്നി സുഭദ്രയും രണ്ടു പെൺമക്കളും അരികിലുണ്ടായിരുന്നു.
കോൺഗ്രസ് അധ്യക്ഷ സോണിയാ ഗാന്ധി , മകൻ രാഹുൽ , പ്രിയങ്ക എന്നിവരുടെ സാന്നിധ്യത്തിൽ ലോധി റോഡ് ക്രീമറ്റോറിയത്തിൽ സംസ്കാരം നടന്നു.
അരുൺ നെഹ്രുവിന് രണ്ട് പെൺമക്കളാണുണ്ടായിരുന്നതെന്നതിനാൽ റിപ്പോർട്ടുകൾ പ്രകാരം സോണിയയുടെ 13 വയസുള്ള കൊച്ചുമകൻ റിഹാൻ ചിതയ്ക്കു തീ കൊളുത്തി.
അരുൺ ലാൽ ഇംഗ്ലീഷ് വിലാസം https://ml.wikipedia.org/wiki/Arun_Lal
അരുൺ ലാൽ 1982 മുതൽ 1989 വരെ ഇന്ത്യയെ പ്രതിനിധീകരിച്ച ക്രിക്കറ്റ് കളിക്കാരനാണ്‌.
1955 ഓഗസ്റ്റ് ഒന്നിന്‌ ഉത്തർപ്രദേശിലെ മൊറാദാബാദിൽ ജനിച്ചു.
ആഭ്യന്തര ക്രിക്കറ്റിൽ ബംഗാളിനും ഡെൽഹിക്കും വേണ്ടി കളിച്ച അരുൺ ലാൽ 46.94 ശരാശരിയിൽ പതിനായിരത്തിലേറെ റൺസ് നേടിയിട്ടുണ്ട്.
അന്താരാഷ്ട്ര ക്രിക്കറ്റിൽ അധികം തിളങ്ങാതെ പോയ ഇദ്ദേഹം, ഇപ്പോൾ ടെലിവിഷൻ ചാനലുകളിൽ ക്രിക്കറ്റ് മൽസരങ്ങളുടെ കമന്റേറ്ററായി ജോലി നോക്കുന്നു.
അരുൾ നൂൽ ഇംഗ്ലീഷ് വിലാസം https://ml.wikipedia.org/wiki/Arulnool
ശ്രീമൻ നാരായണൻറെ പത്താമത്തെ അവതാരം ആണ് "വൈകുണ്ഡർ" എന്ന നാമത്തോടെ കലിയുഗത്തിൽ അവതരിച്ചത്  (1833-51).
കലിയുഗ അവതാരത്തെ പറ്റിയും കലിയുഗത്തെ പറ്റിയും അരുൾ നൂലിൽ വ്യക്തമായി പരാമർശിക്കുന്നുണ്ട്.
വൈകുണ്ഡ അവതാര കാലത്തിൽ രചിച്ച രണ്ടു കൃതികളിൽ ഒന്നാണ് അരുൾ നൂൽ (അകിലത്തിരട്ട് ആണ് മറ്റേ കൃതി).
ഇദ്ദേഹത്തിന്റെ അഞ്ചു ശിഷ്യന്മാരിൽ പ്രമുഖനായിരുന്ന സഹദേവനാണ് ഈ കൃതി താളിയോലയിലാക്കിയത്.
ചരിത്ര സംഭവങ്ങൾ, സ്വാമികളുടെ ജീവിതത്തിലെ പ്രധാന സംഭവങ്ങൾ, തത്ത്വദർശനം എന്നിവ ഈ കൃതിയിൽ ഉടനീളം കാണാം.
അരുൾനൂലിൽ 'യുഗപ്പഠിപ്പ്' (ലോകപഠനം), 'വാഴപ്പഠിപ്പ്' (ജീവിത പഠനം), 'ഉച്ചിപ്പഠിപ്പ്' (ഉയർന്ന പഠനം), 'ചാട്ടു നീട്ടോലൈ' (നശിക്കുന്ന ശ്വാസം), 'ശിവകാണ്ഡ അധികാരപത്രം' (ശിവതത്ത്വം), 'നടുതീർവൈ ഉലാ' (ന്യായവിധി), 'തിങ്കൾ പദം' (ചന്ദ്രലയം), 'ഭദ്രം' (സുരക്ഷിതത്വം), 'പഞ്ചദേവർ ഉത്പത്തി', 'തിരുമണവാഴ്ത്ത്' (വിവാഹസ്തുതി) തുടങ്ങിയ വിഭാഗങ്ങൾ ഉൾക്കൊള്ളിച്ചിരിക്കുന്നു.
മനുഷ്യരുടെ ദുഃഖം ഇല്ലായ്മ ചെയ്യാനുള്ള മാർഗ്ഗമാണ് 'യുഗപ്പഠിപ്പി'ൽ വിവരിക്കുന്നത്.
ജീവിതത്തിൽ വിജയം കൈവരിക്കാൻ ഒരു വ്യക്തിയെ പ്രാപ്തനാക്കുന്ന ഗുണഗണങ്ങൾ 'വാഴപ്പഠിപ്പി'ൽ പ്രതിപാദിക്കുന്നു.
ആത്മീയതയുടെ ഉത്തുംഗശൃംഗമായ ശിവജ്യോതിയിലേക്ക് ഉയർത്തിക്കൊണ്ടു പോകുന്നതാണ് 'ഉച്ചിപ്പഠിപ്പ്'.
ഭൗതികത്തെക്കാൾ ആത്മീയ തത്ത്വത്തിനുള്ള പ്രാധാന്യമാണ് 'ചാട്ടുനീട്ടോലൈയി'ലെ വിഷയം.
"ശിവനേ അയ്യാ!
എന്നവസാനിക്കുന്ന 215 ഈരടികളും മറ്റ് ഒൻപതു ഈരടികളും ഈ അധ്യായത്തിൽ ഉൾക്കൊള്ളിച്ചിരിക്കുന്നു.
ഈ ഭാഗത്താണ് ആത്മകഥാപരമായ കാര്യങ്ങൾ ഏറ്റവും കൂടുതൽ ഉൾക്കൊള്ളിച്ചിട്ടുള്ളത്.